smcproject/ml-wiki-sentences huggingface dataset:
വിവാഹജീവിതത്തിൽ പ്രശ്നങ്ങൾ നേരിടുന്നവരും, കുടുംബ പ്രശ്നങ്ങൾ ഉള്ളവരും, ഭർത്താവ് അല്ലെങ്കിൽ ഭാര്യയുടെ സ്നേഹവും പരിഗണനയും വേണ്ടത്ര ലഭിക്കാത്തവരും, ലൈംഗിക അസംതൃപ്തി ഉള്ളവരും, പങ്കാളിക്ക് ലൈംഗികശേഷി കുറഞ്ഞവരും, വിവാഹബന്ധം വേർപെടുത്താൻ സാധിക്കാത്തവരും, ദാരിദ്ര്യം, കട ബാധ്യതകൾ, പങ്കാളിയുടെ മാനസിക പ്രശ്നങ്ങൾ,  ഗാർഹിക പീഡനം, സുരക്ഷിതത്വം ഇല്ലായ്മ, സാഹചര്യങ്ങൾ മൂലം താല്പര്യമില്ലാത്ത വിവാഹം കഴിക്കേണ്ടി വന്നവർ, പങ്കാളിയോടുള്ള വെറുപ്പ് അല്ലെങ്കിൽ താല്പര്യക്കുറവ് തുടങ്ങിയ പലവിധ പ്രശ്നങ്ങൾ അനുഭവിക്കുന്നവർ മറ്റ് ബന്ധങ്ങൾ തേടിപ്പോകാൻ സാധ്യതയുള്ളവരാണ്.
ജന്മനാ തന്നെ ബഹുപങ്കാളികളിൽ ആകർഷകത്വമുള്ള (‘പോളിഅമോറസ്’ എന്ന വിഭാഗത്തിൽ ഉൾപ്പെടുന്ന) ആളുകൾ വിവാഹേതര ബന്ധങ്ങളിൽ കൂടുതലായി താല്പര്യം പ്രകടിപ്പിക്കാറുണ്ട്.
ഇക്കൂട്ടർക്ക് ഏക പങ്കാളിയുമൊത്തുള്ള ജീവിതം പെട്ടന്ന് തന്നെ മടുക്കുകയും മറ്റു ബന്ധങ്ങളിലേക്ക് കടക്കുകയും ചെയ്തേക്കാം.
ഇത്തരം ചില വ്യക്തികൾ ഓപ്പൺ മാര്യേജ് അല്ലെങ്കിൽ തുറന്ന വിവാഹം എന്ന ആശയത്തിൽ വിശ്വസിക്കുന്നു.
മാനസികമായ ചില രോഗങ്ങൾ, തലച്ചോറിനെ ബാധിക്കുന്ന ചില പ്രശ്നങ്ങൾ, അമിതലൈംഗിക താല്പര്യം തുടങ്ങിയവ മൂലവും വിവാഹേതര ബന്ധങ്ങളിലേക്ക് ചിലർ ആകർഷിക്കപ്പെട്ടേക്കാം.
സാമൂഹികമായ നിയന്ത്രണങ്ങൾ  ഭയന്ന് പലരും ഇത്തരം ബന്ധങ്ങളിൽ രഹസ്യ സ്വഭാവം വച്ചു പുലർത്താറുണ്ട്.
ഏകപങ്കാളികളിൽ തൃപ്തിപ്പെടുന്ന (മോണോഗാമസ്) ആളുകളിൽ ഇത്തരം ബന്ധങ്ങൾ പൊതുവെ കുറവായി കാണപ്പെടുന്നു .
വിവാഹേതരബന്ധം സംബന്ധിച്ച് പല സമൂഹത്തിലും നിയമങ്ങൾക്കും കീഴ്വഴക്കങ്ങൾക്കും വ്യത്യാസമുണ്ട്.
സ്വകാര്യ സ്വത്തിന്റെ ആവിര്ഭാവത്തോടു കൂടിയാണ് ഇന്ന് കാണുന്ന രീതിയിലുള്ള ഏകപങ്കാളിയോട് കൂടിയുള്ള ബന്ധത്തെ പ്രോത്സാഹിപ്പിച്ചു തുടങ്ങിയത്.
ഇത് പാരമ്പര്യ സ്വത്തുക്കളുടെ കൈമാറ്റത്തിന് അനിവാര്യമായിരുന്നുവെന്നു പറയപ്പെടുന്നു.
മനുഷ്യർ കൃഷി ആരംഭിക്കുന്നതിന് മുൻപ് ബഹുപങ്കാളികളുമായി ജീവിച്ചിരുന്നുവെന്ന് പറയപ്പെടുന്നു.
പുരുഷൻ ബീജാവാപം നടത്താൻ പരമാവധി സ്‌ത്രീകളെ തേടുമ്പോൾ സ്ത്രീയാകട്ടെ ഗുണവാനായ പുരുഷനെ കണ്ടെത്താൻ ശ്രമിക്കുന്നു.
അതിന്റെ ഫലമായി പരസ്പര ആകർഷണം ഉടലെടുക്കുന്നു.
ഇതാണ് പല  ബന്ധങ്ങൾ ഉണ്ടാകാനുള്ള അടിസ്ഥാന കാരണം.
ഇന്ത്യയിലും പല സമൂഹങ്ങളിലും വിവാഹേതര ബന്ധങ്ങൾ സർവ സാധാരണമായിരുന്നു.
ബ്രിട്ടീഷ് ഭരണകാലത്തു നിലവിൽ വന്ന വിക്ടോറിയൻ സദാചാരം അത് മാറ്റിമറിക്കാൻ പ്രധാന പങ്ക് വഹിച്ചു.
ഇന്ത്യൻ നിയമങ്ങൾ അനുസരിച്ച് ഉഭയസമ്മതത്തോടുകൂടി പ്രതിഫലമില്ലാതെ പ്രായപൂർത്തിയായ വ്യക്തികൾ നടത്തുന്ന ലൈംഗികബന്ധങ്ങൾ ക്രിമിനൽ കുറ്റമല്ല.
നേരത്തേ, ഒരു സ്ത്രീ മറ്റൊരാളുടെ ഭാര്യയാണെന്നറിഞ്ഞു കൊണ്ടോ, അല്ലെങ്കിൽ അപ്രകാരം വിശ്വസിക്കുവാൻ ഉതകുന്ന കാരണങ്ങൾ ഉള്ളപ്പോഴോ, ആ സ്ത്രീയുടെ ഭർത്താവിന്റെ സമ്മതമില്ലാതെ, ബലാൽസംഗമാകാത്ത ലൈംഗികവേഴ്ച നടത്തുന്ന പുരുഷൻ ഇന്ത്യൻ ശിക്ഷാ നിയമം 497-ാം വകുപ്പ് പ്രകാരം അഞ്ച് വർഷം വരെ തടവോ പിഴയോ അല്ലെങ്കിൽ രണ്ടും കൂടിയോ ഉള്ള ശിക്ഷക്കോ അർഹനാണ് എന്ന നിയമം ഉണ്ടായിരുന്നു.
ഇന്ത്യൻ ശിക്ഷാ നിയമത്തിലെ ഈ വകുപ്പ് ഭരണഘടനാവിരുദ്ധം ആയതിനാൽ ഇന്ത്യൻ സുപ്രീം കോടതിയുടെ ഭരണഘടനാ ബഞ്ച് 2018 സെപ്റ്റംബർ 27 ന് റദ്ദാക്കി.
ഈ വകുപ്പിൽ തുല്യപങ്കാളിയായ സ്ത്രീയെ ഇക്കാര്യത്തിൽ ശിക്ഷിക്കാൻ വ്യവസ്ഥ ചെയ്തിട്ടില്ലായിരുന്നു.
മാത്രമല്ല ഭാര്യക്ക് ഭർത്താവിന്റെ വിവാഹേതരബന്ധത്തിന് എതിരെ നിയമനടപടി സ്വീകരിക്കാൻ വ്യക്തമായ വ്യവസ്ഥയും ഇല്ലായിരുന്നു.
ഇത് സ്ത്രീയുടെ തുല്യപദവിയെ ചോദ്യം ചെയ്യുന്ന ഒരു കാലഹരണപ്പെട്ട നിയമമായി കോടതി വിലയിരുത്തി.
ആയതിനാൽ ലിംഗനീതിയുടെ അടിസ്ഥാനത്തിൽ സുപ്രീം കോടതി ഈ നിയമം ഭേദഗതി ചെയ്തു.
വിവാഹേതരബന്ധം വിവാഹബന്ധം തകർന്നതിന്റെ സൂചന അല്ലേയെന്ന് കോടതി ചോദിച്ചു, അതിനാൽ പങ്കാളിക്ക് ഇത്തരം ബന്ധം ഉണ്ടെന്ന് തെളിഞ്ഞാൽ വിവാഹമോചനം തേടാൻ മതിയായ കാരണമാണെന്ന് കോടതി വ്യക്തമാക്കി.
മാത്രമല്ല, ഇന്ത്യയിൽ ഇന്നിതൊരു സിവിൽ കുറ്റമായി നിലനിർത്തിയിട്ടുമുണ്ട്.
വിവാഹമോചനത്തിന് മിക്ക നിയമ വ്യവസ്ഥയിലും പ്രധാന കാരണമായി വിവാഹേതരബന്ധം പരിഗണിക്കുന്നു.
ലൈംഗികാസ്വാദനം പ്രായപൂർത്തിയായ പൗരന്റെ സ്വകാര്യതയായോ മൗലികാവകാശമായോ അംഗീകരിച്ചിട്ടുള്ള പല രാജ്യങ്ങളിലും ചില ആദിവാസി ഗോത്രങ്ങളിലും പരസ്പര സമ്മതപ്രകാരമുള്ള ബന്ധങ്ങൾ കുറ്റകരമല്ല.
ലിവിംഗ് ടുഗെതർ പോലെയുള്ള സംവിധാനങ്ങളിൽ ജീവിക്കുന്ന വ്യക്തികൾക്ക് ആവശ്യമെങ്കിൽ ബന്ധം അവസാനിപ്പിക്കാനും മറ്റൊരു പങ്കാളിയെ കണ്ടുപിടിക്കാനും കുറേക്കൂടി എളുപ്പമാണ്.
വിവാഹേതരബന്ധത്തെ വ്യഭിചാരം എന്നും വിശേഷിപ്പിക്കാറുണ്ട്.
ഇതൊരു വൻപാപമായാണ് മിക്ക മതങ്ങളും പ്രത്യേകിച്ച് അബ്രഹാമിക സെമിറ്റിക്ക് മതങ്ങൾ(യഹൂദ, ക്രൈസ്തവ, ഇസ്ലാം) പഠിപ്പിക്കുന്നത്.
വ്യഭിചാരം എന്നതിനെ ലൈംഗികത്തൊഴിലുമായി ബന്ധപ്പെടുത്തി പറയുക സാധാരണമാണ്.
ആൺ ലൈംഗികത്തൊഴിലാളിയെ ഇംഗ്ലീഷിൽ ജിഗൊളോ ( gigolo ) എന്ന് വിളിക്കാറുണ്ട്.
എന്നാൽ ലൈംഗികത്തൊഴിൽ ഒരു വിവാഹേതര ബന്ധമായി കണക്കാക്കപ്പെടുന്നില്ല.
പണത്തിന് വേണ്ടി ലൈംഗിക സേവനങ്ങൾ നൽകുന്ന ലൈംഗികത്തൊഴിലാളിയും വിവാഹേതര ബന്ധത്തിൽ ഏർപ്പെടുന്ന വ്യക്തിയും തമ്മിൽ വളരെയധികം വ്യത്യാസപ്പെട്ടിരിക്കുന്നു.
വിവാഹേതരബന്ധങ്ങൾ തികച്ചും സ്വാഭാവികമാണെന്നും അതിൽ  തെറ്റില്ലെന്നും വാദിക്കുന്ന ധാരാളം ആളുകളുമുണ്ട്.
പലപ്പോഴും ഇത്തരം ബന്ധങ്ങൾ ഭാര്യ അല്ലെങ്കിൽ ഭർത്താവിൽ നിന്നും മതിയായ പരിഗണന ലഭിക്കാത്തത്  കൊണ്ടാണ് ഉടലെടുക്കുന്നതെന്നും മനസ്സിനിണങ്ങിയ ഇണയെ തിരഞ്ഞെടുക്കാൻ വ്യക്തിക്ക് അവകാശമുണ്ടെന്നും ഇക്കൂട്ടർ വാദിക്കാറുണ്ട്.
ഡോ എകെ ജയശ്രീയുടെ അഭിപ്രായത്തിൽ "ഒരാളെ വിൽക്കുകയാണെങ്കിൽ അതിന് വ്യഭിചാരം എന്ന് പറയാം. അങ്ങനെ നോക്കിയാൽ വിവാഹവും വ്യഭിചാരമാണെന്ന് പറയേണ്ടി വരും. നമ്മൾ കച്ചവടം നടത്തുകയല്ലേ? അതാണ് വ്യഭിചാരം. രണ്ട് പേർ, അവരുടെ തിരെഞ്ഞെടുപ്പ് എന്താണെന്നൊക്കെയുള്ള പ്രശ്‌നം അവിടെ വരുന്നുണ്ട്. തീരുമാനമെടുക്കാൻ പ്രാപ്തിയുള്ളവരാണോ എന്നത് പ്രധാനമാണ്. തീരുമാനമെടുക്കാൻ പ്രാപ്തിയില്ലാത്ത ചെറിയ കുട്ടികളെ പ്രലോഭിപ്പിച്ചോ ഭീഷണിപ്പെടുത്തിയോ ഒക്കെ ലൈംഗികാതിക്രമം നടത്തിയാൽ അതൊക്കെ വ്യഭിചാരമാണ്. ഒന്ന്, വ്യഭിചാരത്തെ കൃത്യമായി നിർവ്വചിക്കുക എന്നതാണ്. രണ്ട്, പൂർണ സ്വതന്ത്രരായ വ്യക്തികൾ അവരുടെ സ്വബോധത്തോടുകൂടി അവരിഷ്ടപ്പെട്ട ആളുകളുമായി ബന്ധപ്പെടുന്നത് വ്യഭിചാരമല്ല. ഇതിപ്പോൾ അങ്ങനെയല്ല, വിവാഹത്തിന് പുറത്തുള്ളതും വിവാഹത്തിന് മുമ്പുള്ളതും എല്ലാം വ്യഭിചാരമായാണ് കാണുന്നത്. ആ നിർവ്വചനത്തെ പാടേ മാറ്റണം."
വേശ്യ പുറംകണ്ണികൾ http://malayalam.deepikaglobal.com/ucod/latestnews.asp?ncode=86278 Archived 2016-03-04 at the Wayback Machine .
ഫ്രാൻസിൽ വ്യഭിചാരം നിരോധിക്കാൻ ഒരുങ്ങുന്നു http://www.mathrubhumi.com/online/malayalam/news/story/1472049/2012-02-26/kerala Archived 2014-07-23 at the Wayback Machine .
കേരളം അനാശാസ്യം വേവുന്ന അടുക്കളയോ?
- അഡ്വക്കറ്റ് രാധിക, മാതൃഭൂമി ന്യൂസ് പേപർ
ജാരെഡ് ലെറ്റോ
ജാരെഡ് ജോസഫ് ലെറ്റോ ( / ˈ l ɛ t oʊ / LEH -toh ;; ജനനം ഡിസംബർ 26, 1971) ഒരു അമേരിക്കൻ നടനും സംഗീതജ്ഞനുമാണ്.
വൈവിധ്യമാർന്ന വേഷങ്ങളുടെ പേരിൽ അറിയപ്പെടുന്ന  അദ്ദേഹം മൂന്ന് പതിറ്റാണ്ട് നീണ്ട തൻറെ കരിയറിൽ ഒരു അക്കാദമി അവാർഡും ഗോൾഡൻ ഗ്ലോബ് അവാർഡും ഉൾപ്പെടെ നിരവധി അംഗീകാരങ്ങൾ ലഭിച്ചിട്ടുണ്ട്.
കൂടാതെ, തെർട്ടി സെക്കൻഡ്സ് ടു മാർസ് എന്ന റോക്ക് ബാൻഡിലെ അംഗമെന്ന നിലയിൽ അദ്ദേഹം ഒരു സംഗീതജ്ഞനെന്ന നിലയിലും  സ്റ്റേജ് വ്യക്തിത്വമെന്ന നിലയിലും അംഗീകാരം നേടിയിട്ടുണ്ട്.
മൈ സോ-കാൾഡ് ലൈഫ് (1994) എന്ന ടെലിവിഷൻ പരമ്പരയിലൂടെ തന്റെ കരിയർ ആരംഭിച്ച ശേഷം, ജാരെഡ് ലെറ്റോ ഹൗ ടു മേക്ക് ആൻ അമേരിക്കൻ ക്വിൽറ്റ് (1995) എന്ന സിനിമയിലൂടെ ചലച്ചിത്ര രംഗത്ത് അരങ്ങേറ്റം കുറിക്കുകയും പ്രീഫോണ്ടെയ്‌ൻ (1997) എന്ന ചിത്രത്തിലെ പ്രകടനത്തിന് നിരൂപക ശ്രദ്ധ നേടുകയും ചെയ്തു.
ദി തിൻ റെഡ് ലൈൻ (1998), ഫൈറ്റ് ക്ലബ് (1999), ഗേൾ, ഇന്ററപ്റ്റഡ് (1999), അമേരിക്കൻ സൈക്കോ (2000), എന്നീ ചിത്രങ്ങളിലെ സഹകഥാപാത്രങ്ങൾക്ക് ശേഷം, റിക്വ്യം ഫോർ എ ഡ്രീം (2000)  എന്ന ചിത്രത്തിലെ പ്രധാന വേഷത്തിൻറെ പേരിൽ അദ്ദേഹത്തിന് വ്യാപകമായ പ്രശംസ ലഭിച്ചു.
പിന്നീട് അദ്ദേഹം സംഗീതത്തിൽ കൂടുതൽ ശ്രദ്ധ കേന്ദ്രീകരിക്കാൻ തുടങ്ങിയി അദ്ദേഹം പാനിക് റൂം (2002), അലക്സാണ്ടർ (2004), ലോർഡ് ഓഫ് വാർ (2005), ചാപ്റ്റർ 27 (2007), മിസ്റ്റർ നോബഡി (2009) എന്നീ ചിത്രങ്ങളിലൂടെ അഭിനയത്തിലേക്ക് മടങ്ങിയെത്തി.
ഡാളസ് ബയേഴ്‌സ് ക്ലബ്ബിലെ (2013) അദ്ദേഹത്തിന്റെ പ്രകടനത്തിലൂടെ മികച്ച സഹനടനുള്ള അക്കാദമി അവാർഡ് നേടി.
അതിനുശേഷം അദ്ദേഹം സൂയിസൈഡ് സ്ക്വാഡ് (2016), ബ്ലേഡ് റണ്ണർ 2049 (2017), ദി ലിറ്റിൽ തിംഗ്സ് (2021), ഹൗസ് ഓഫ് ഗൂച്ചി (2021), മോർബിയസ് (2022) എന്നീ ചിത്രങ്ങളിൽ അഭിനയിച്ചിട്ടുണ്ട്.
അവലംബം ↑ Click here for awards he received for his work as a member of Thirty Seconds to Mars ↑ ↑
ജാരോസ്ലാവ് പെലികൻ ഇംഗ്ലീഷ് വിലാസം https://ml.wikipedia.org/wiki/Jaroslav_Pelikan ജാരോസ്ലാവ് പെലികൻ
ക്രിസ്തുമതത്തിന്റേയും ക്രിസ്തീയവിശ്വാസസംഹിതയുടേയും മദ്ധ്യകാലബൗദ്ധികതയുടേയും ചരിത്രകാരനായിരുന്നു ജാരോസ്ലാവ് ജാൻ പെലികൻ (ജനനം: ഡിസംബർ 17 1923; മരണം മേയ് 13, 2006).
അഞ്ചു വാല്യങ്ങൾ അടങ്ങിയ ക്രിസ്തീയ പാരമ്പര്യം: വിശ്വാസത്തിന്റെ വികാസം ഉൾപ്പെടെ മുപ്പതിലധികം കൃതികൾ രചിച്ച പെലികൻ ക്രിസ്തീയതയുടെ പാശ്ചാത്യ, പൗരസ്ത്യധാരകൾക്ക് തുല്യപ്രാധാന്യം നൽകിക്കൊണ്ട് വിശ്വാസവികാസത്തിന്റെ ചരിത്രം പരിശോധിക്കാൻ ശ്രമിച്ചു.
സഭാചരിത്രകാരനെന്ന നിലയിൽ അദ്ദേഹം ലക്ഷ്യമാക്കിയത് തങ്ങളുടെ മതത്തിന്റെ ചരിത്രത്തെക്കുറിച്ചുള്ള ക്രിസ്ത്യാനികളുടെ 'ഓർമ്മക്കേട്' അവസാനിപ്പിക്കാനായിരുന്നു.
ക്രിസ്തീയതയുടെ പൗരസ്ത്യഭൂമികയെക്കുറിച്ച് പാശ്ചാത്യക്രിസ്തീയതയിലും, ക്രിസ്തുമതത്തിന്റെ യഹൂദപശ്ചാത്തലത്തെക്കുറിച്ച് ക്രിസ്ത്യാനികൾക്കിടയിൽ പൊതുവേയും, ജൂത-ക്രൈസ്തവവിശ്വാസങ്ങൾ പങ്കുപറ്റുന്ന ക്ലാസ്സിക്കൽ യവനപാരമ്പര്യത്തെക്കുറിച്ച് യഹൂദർക്കും ക്രിസ്ത്യാനികൾക്കും ഇടയിലും ഉള്ള അജ്ഞത അകറ്റാനും അദ്ദേഹം പരിശ്രമിച്ചു.
ക്രിസ്തീയപാരമ്പര്യത്തിൽ ജീവിതകാലമത്രയും തത്പരനായിരുന്ന പെലികൻ അന്ധമായ പാരമ്പര്യവാദത്തെ എതിർക്കുകയും ചെയ്തു.
"പാരമ്പര്യം പരേതരുടെ ജീവനോടെയിരിക്കുന്ന വിശ്വാസമാണ്; പാരമ്പര്യവാദം ജീവിക്കുന്നവരുടെ മൃതവിശ്വാസവും" എന്ന അദ്ദേഹത്തിന്റെ നിരീക്ഷണം പ്രസിദ്ധമാണ്.
അമേരിക്കൻ ഐക്യനാടുകളിലെ ഒഹായോ സംസ്ഥാനത്ത് ബഹുഭാഷാപശ്ചാത്തലമുള്ള ലൂഥറൻ കുടിയേറ്റക്കാരുടെ ഒരു കുടുംബത്തിലാണ് പെലികൻ ജനിച്ചത്.
നാലുവയസ്സുള്ളപ്പോൾ ഐക്യനാടുകളിൽ കുടിയേറിയ സ്ലോവാക്യക്കാരനായ അദ്ദേഹത്തിന്റെ പിതാവ് പിന്നീട് ലൂഥറൻ പാതിരിയായി ജന്മനാട്ടിലേക്കു പോയി.
അമ്മ സെർബിയാക്കാരിയും അമ്മയുടെ അച്ഛൻ അമേരിക്കയിൽ സ്ലോവാക്കിയ ലൂഥറൻ സഭയിലെ മെത്രാനും ആയിരുന്നു.
ഈ പശ്ചാത്തലം പെലികന് തീരെ ചെറിയ പ്രായത്തിൽ തന്നെ ഭാഷാപഠനത്തിൽ താത്പര്യം നൽകി.
പേന പിടിച്ച് എഴുതാൻ ബുദ്ധിമുട്ടായിരുന്ന രണ്ടരവയസ്സിൽ അമ്മ , തന്നെ ടൈപ്പ്റൈറ്ററിൽ എഴുതാൻ പരിശീലിപ്പിച്ചതായി പെലികൻ പിന്നീട് അനുസ്മരിച്ചിട്ടുണ്ട്.
സ്ലോവാക്കിയൻ, ചെക്ക്, ജർമ്മൻ , ഇംഗ്ലീഷ് ഭാഷകൾ ബാല്യത്തിലും, ഗ്രീക്ക് , ലത്തീൻ , സെർബിയൻ, റഷ്യൻ , എബ്രായ ഭാഷകൾ പിന്നീടും അദ്ദേഹം പഠിച്ചു.
മിസോറിയിൽ സെയ്ന്റ് ലൂയീസിലെ കോൺകോർഡിയ ദൈവശാസ്ത്ര സെമിനാരിയിൽ വിദ്യാർത്ഥിയായ പെലികൻ 1946-ൽ 22 വയസ്സു മാത്രമുള്ളപ്പോൾ ബിരുദം നേടി ലൂഥറൻ ശുശ്രൂഷകന്റെ നിയുക്തിയിലെത്തി.
അതേവർഷം അദ്ദേഹം ചിക്കാഗോ സർവകലാശാലയിൽ നിന്ന് പി.എച്ച്. ഡിയും നേടി.
മതശുശ്രൂഷകന്റെ നിയുക്തി ഉണ്ടായിരുന്നെങ്കിലും എഴുത്തിന്റെയും അദ്ധ്യാപനത്തിന്റേയും വഴിയാണ് അദ്ദേഹം മുഖ്യമായും പിന്തുടർന്നത്.
ആദ്യം ഇൻഡിയാനയിലെ വാൽപരാസിയോ സർവകലാശാലയിലും മാതൃവിദ്യാലയമായ കോൺകോർഡിയാ സെമിനാരിയിലും പഠിപ്പിച്ച പെലികൻ 1962-ൽ യേൽ സർവകലാശാലയിൽ സഭാചരിത്രത്തിന്റെ പ്രൊഫസറായി.
1996-ൽ വിരമിച്ചതിനു ശേഷവും അവിടെ അദ്ദേഹം എമരിറ്റസ് പ്രൊഫസറായി തുടർന്നു.
"ക്രിസ്തീയ പാരമ്പര്യം: വിശ്വാസത്തിന്റെ വികാസം" എന്ന അഞ്ചുവാല്യങ്ങൾ ചേർന്ന കൃതിയാണ് പെലികന്റെ മുഖ്യരചന.
"കത്തോലിക്കാമതത്തിന്റെ പ്രഹേളിക" എന്ന കൃതി കത്തോലിക്കാവിശ്വാസത്തെ വിമർശനം ഒഴിവാക്കാതെയാണെങ്കിലും അനുഭാവപൂർവം വിലയിരുത്താനുള്ള ശ്രമമാണ്.
പ്രൊട്ടസ്റ്റന്റ് നവീകർത്താവായ മാർട്ടിൻ ലൂഥറുടെ കൃതികളുടെ ബഹുവാല്യ ഇംഗ്ലീഷ് പതിപ്പിന്റെ സംശോധനയിൽ അദ്ദേഹം മുഖ്യപങ്കു വഹിച്ചു.
വ്യത്യസ്ത ക്രിസ്തീയധാരകളിലെ വിശ്വാസപ്രമാണങ്ങളുടെ വികാസചരിത്രം പരിശോധിക്കുന്ന 'ക്രീഡോ'-യും (Credo) പെലികന്റെ പ്രധാന രചനകളിൽ ഒന്നാണ്.
ചരിത്രപ്രയാണത്തിൽ യേശുസങ്കല്പത്തിനു സംഭവിച്ച പരിണാമത്തിന്റെ പഠനമാണ് "യേശു നൂറ്റാണ്ടുകളിലൂടെ" (Jesus through Centuries) എന്ന കൃതി.
യേശുവിന്റെ അമ്മയായ മറിയത്തിന്റെ പ്രതിച്ഛായുടെ പരിണാമവികാസങ്ങളുടേയും മനുഷ്യസംസ്കാരത്തിന്റെ ചരിത്രത്തിൽ മറിയം വഹിച്ച പങ്കിന്റേയും പഠനമാണ് "മേരി നൂറ്റാണ്ടുകളിലൂടെ: സംസ്കാരത്തിന്റെ ചരിത്രത്തിൽ അവളുടെ സ്ഥാനം" (Mary through Centuries: Her Place in the History of Culture) എന്ന കൃതി.
സംഗീതജ്ഞനായ ജോഹാൻ സെബാസ്റ്റിൻ ബാക്കിന്റെ ക്രിസ്തീയപശ്ചാത്തലം തേടുന്ന "ദൈവശാസ്ത്രജ്ഞന്മാർക്കിടയിൽ ബാക്ക്" (Bach among the Theologians) ആണ് മറ്റൊരു രചന.
പെലികന്റെ രചനാസമുച്ചയം മദ്ധ്യകാലദർശനം, നവോത്ഥാനം , വിശുദ്ധ അഗസ്റ്റിന്റെ ചിന്താ-വ്യക്തിത്വങ്ങൾ, കീർക്കെഗാഡ് എന്നീ വിഷയങ്ങളേയും സ്പർശിച്ചു നിൽക്കുന്നു.
ലൂഥറൻ പാതിരിയുടെ മകനായി പ്രൊട്ടസ്റ്റന്റ് പാരമ്പര്യത്തിൽ ജനിച്ചുവളർന്നെ പെലികൻ തന്റെ ദീർഘായുസിന്റെ അവസാനദശകത്തിൽ(1998) ഓർത്തഡോക്സ് ക്രിസ്തീയതയിലേക്കു പരിവർത്തിതനായി.
ഈ പരിവർത്തനം പെട്ടെന്ന് സംഭവിച്ചതല്ലെന്നും 40 വർഷത്തിലേറെ ദീർഘിച്ച പരിചിന്തനത്തിന്റെ ഫലമായിരുന്നെന്നും പെലികന്റെ സുഹൃത്ത് റോബർട്ട് ലൂയി വിൽക്കെൻ വിശദീകരിക്കുന്നു.
കുടുംബം ലൂഥറൻ വിശ്വാസം പിന്തുടർന്നിരുന്നെങ്കിലും കിഴക്കൻ യൂറോപ്യൻ-സ്ലാവിക് പശ്ചാത്തലത്തിൽ സ്ലോവാക്യൻ ഭാഷ പഠിച്ചാണ് അദ്ദേഹം വളർന്നത്.
പിന്നീട് റഷ്യൻ ഭാഷ പഠിച്ച അദ്ദേഹത്തിന് സ്ലാവിക് സംസ്കാരത്തോട് അതിരറ്റ സ്നേഹ-ബഹുമാനങ്ങൾ ഉണ്ടായിരുന്നു.
മരണാനന്തരം, താൻ അദ്ധ്യാപകനായിരുന്ന യേൽ സർവകലാശാലയിയിൽ നടക്കാനിരുന്ന അനുസ്മരണച്ചടങ്ങിൽ റഷ്യൻ നോവലിസ്റ്റ് ദസ്തയോവ്സ്കിയുടെ കരമസോവ് സഹോദരന്മാർ എന്ന കൃതിയിലെ ഗ്രാൻഡ് ഇൻക്വിസിറ്റർ ഖണ്ഡം വായിക്കണമെന്നും റഷ്യൻ സംഗീതജ്ഞൻ സെർജീ റക്മാനിനോഫിന്റെ ഓർത്തഡോക്സ് സായാഹ്നപ്രാർത്ഥനയിലെ ദൈവമാതൃഗീതം ആലപിക്കണമെന്നും അദ്ദേഹം നിർദ്ദേശിച്ചിരുന്നതായും വിൽക്കെൻ ചൂണ്ടിക്കാണിക്കുന്നു.
അവലംബം 1 2 Library of Congress, John W. Kluge Prize for Achievement in the Study of Humanity, Jaroslav Pelikan (Winner, 2004) 1 2 Professor Jaroslav Pelikan, Author of 'The Christian Tradition' , "ദ ഇൻഡിപെൻഡന്റ്" ദിനപത്രത്തിലെ ലേഖനം ↑ ന്യൂയോർക്ക് ടൈംസ് ദിനപത്രത്തിലെ ലേഖനം, Jaroslav Pelikan, Wide-Ranging Historian of Christian Traditions, Dies ↑ Yale University, Giffordlectures.org Jaroslav Pelikan Archived 2009-01-24 at the Wayback Machine .
↑ ജാരോസ്ലാവ് പെലികനും ഓർത്തഡോക്സിയിലേക്കുള്ള വഴിയും ,റോബർട്ട് ലൂയിസ് വിൽക്കെൻ, Concordia Theological Quarterly 74 (2010)
ജാറോസ്ലാവ് ഹാസെക് ഇംഗ്ലീഷ് വിലാസം https://ml.wikipedia.org/wiki/Jaroslav_Ha%C5%A1ek Monument to Jaroslav Hašek in Lipnice nad Sázavou
ഒരു ചെക്ക് എഴുത്തുകാരൻ, ഹ്യൂമോറിസ്റ്റ് , സാതിരിസ്റ്റ് , പത്രപ്രവർത്തകൻ , ബോഹീമിയൻ , അരാജകവാദി എന്നിവയായിരുന്നു ജാറോസ്ലാവ് ഹാസെക് (ഇംഗ്ലീഷ്: [jaroslav ɦaʃɛk]; 30 ഏപ്രിൽ 1883 - 3 ജനുവരി 1923).
ദി ഫേറ്റ് ഓഫ് ദി ഗുഡ് സോൾജിയർ Švejk ഡൂറിങ് ദി വേൾഡ് വാർ എന്ന നോവലിലൂടെയാണ് അദ്ദേഹം കൂടുതൽ അറിയപ്പെടുന്നത്.
ഒന്നാം ലോകമഹായുദ്ധത്തിലെ ഒരു സൈനികനെക്കുറിച്ചുള്ള അപഹാസ്യമായ സംഭവങ്ങളുടെ ശേഖരം, അധികാര വർഗ്ഗത്തിലെ പ്രമാണികളുടെ കഴിവില്ലായ്മയെക്കുറിച്ചുള്ള ആക്ഷേപഹാസ്യം എന്നിവ ഇതിൽക്കാണാം.
ഈ നോവൽ ഏതാണ്ട് 60 ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
ഇത് ചെക്ക് സാഹിത്യത്തിലെ ഏറ്റവും കൂടുതൽ വിവർത്തനം ചെയ്യപ്പെട്ട നോവൽ ആണ്.
ജീവിതവും പ്രവർത്തനവും Jaroslav Hašek in 1920.
സൗത്ത് ബോഹെമിയയിലെ മൈഡ്‌ലോവറിയിൽ വേരൂന്നിയ കർഷകരായിരുന്നു ജറോസ്ലാവ് ഹാക്കിന്റെ പൂർവ്വികർ.
പിതാവിന്റെ ഭാഗത്തുനിന്നുള്ള ഹാസെക്കിന്റെ മുത്തച്ഛൻ ഫ്രാന്റിക് ഹാസെക്ക് പിന്നീട് ക്രോമെറിസ് കൺവെൻഷൻ എന്നും വിളിക്കപ്പെട്ട ചെക്ക് ലാൻഡ്‌ടാഗിൽ അംഗമായിരുന്നു.
1848 ൽ പ്രാഗിൽ ബാരിക്കേഡ് പോരാട്ടങ്ങളിലും അദ്ദേഹം പങ്കാളിയായി.
ചില കിംവദന്തികൾ അനുസരിച്ച്, 1849 ൽ അദ്ദേഹം ബോഹെമിയയിൽ താമസിച്ച സമയത്ത് മിഖായേൽ ബകുനിനൊപ്പം പ്രവർത്തിച്ചു.
Statue of Jaroslav Hašek in Žižkov , near the pubs where he wrote some of his works
സൗത്ത് ബോഹെമിയയിൽ നിന്നുള്ളവരായിരുന്നു അദ്ദേഹത്തിന്റെ അമ്മ കാതറിൻ, നീ ജാരെസോവ.
അദ്ദേഹത്തിന്റെ മുത്തച്ഛൻ അന്റോണൻ ജേർസും മുതു മുത്തച്ഛനായ മാതജ് ജേർസും Krč ഗ്രാമത്തിലെ നമ്പർ 32 ലെ ഷ്വാർസെൻബർഗ് രാജകുമാരന്മാരുടെ കുളം സൂക്ഷിപ്പുകാരായിരുന്നു.
ഗണിതശാസ്ത്ര അദ്ധ്യാപകനും മതഭ്രാന്തനുമായ അദ്ദേഹത്തിന്റെ പിതാവ് ജോസഫ് ഹാസെക് മദ്യപാനത്താൽ ജീവിതത്തിന്റെ ആദ്യഘട്ടത്തിൽ തന്നെ മരിച്ചിരുന്നു.
ക്യാൻസർ മൂലമുണ്ടായ വേദന കാരണം അദ്ദേഹം സ്വയം ജീവിതം അവസാനിപ്പിക്കുകയായിരുന്നു.
ദാരിദ്ര്യം മൂലം മൂന്നു കുട്ടികളുമായി അമ്മ കാതറിനയ്ക്ക് പതിനഞ്ചിലധികം തവണ മാറിതാമസിക്കേണ്ടിവന്നിട്ടുണ്ട്.
അവലംബം കൂടുതൽ വായനയ്ക്ക് The Good Soldier Švejk and His Fortunes in the World War , translated by Cecil Parrott , with original illustrations by Josef Lada The Fateful Adventures of the Good Soldier Švejk During the World War , translated by Zenny K. Sadlon The Red Commissar: Including further adventures of the good soldier Švejk and other stories Bachura Scandal and Other Stories and Sketches , translated by Alan Menhenett Biography by Cecil Parrott, The Bad Bohemian ( ISBN 0-349-12698-4 ).
ബാഹ്യ ലിങ്കുകൾ Wikimedia Commons has media related to Jaroslav Hašek .
"Jaroslav Hašek" .
Virtuální muzeum Jaroslava Haška a Josefa Švejka (Czech) A comprehensive site, mostly in Czech, but also partly in English Jaroslav Hasek – essays, biographies, memoirs, gallery of images (Russian) Radio Pytlik, biographer of Jaroslav Hašek, interview (Czech)
ജാലകങ്ങൾ: ഒരു ചരിത്രാന്വേഷിയുടെ വഴികൾ, കാഴ്ചകൾ
എം.ജി.എസ്. നാരായണന്റെ ആത്മകഥയാണ് ജാലകങ്ങൾ: ഒരു ചരിത്രാന്വേഷിയുടെ വഴികൾ, കാഴ്ചകൾ .
സ്വതന്ത്രസമരകാലഘട്ടം മുതൽ ആധുനികാന്തര കേരളത്തിന്റെയും ഇന്ത്യയുടെയും രാഷ്ട്രീയവും സാംസ്കാരികവും സാമൂഹിക ജീവിതവും രേഖപ്പെടുത്തിയിരിക്കുന്നു.
ജായ്ക്ക് ബ്ലായ്ക്ക് ഇംഗ്ലീഷ് വിലാസം https://ml.wikipedia.org/wiki/Jack_Black
ഒരു അമേരിക്കൻ ചലച്ചിത്രനടനും കൊമേഡിയനും സംഗീതജ്ഞനുമാണ് ജായ്ക്ക് ബ്ലായ്ക്ക് .
ടെനേഷ്യസ്-ഡി എന്ന റോക്ക് സംഗീത സംഘത്തിലെ പ്രധാന ഗായകനാണ് ബ്ലായ്ക്ക്.
സുഹൃത്ത് കൈൽ ഗസ്സിനൊത്ത് 1994 -ലാണ് ബ്ലായ്ക്ക് ഈ സംഘം രൂപവത്കരിച്ചത്.
രണ്ട് ആൽബങ്ങളും ഒരു മുഴുനീള ചലച്ചിത്രവും ഇവർ പുറത്തിറക്കിയിട്ടുണ്ട്.
2004 -ൽ പുറത്തിറങ്ങിയ സ്കൂൾ ഓഫ് റോക്ക് എന്ന സിനിമയിലെ അഭിനയത്തിന് മികച്ച നടനുള്ള ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെട്ടു.
അമേരിക്കൻ ഗായികയായ റ്റാന്യ ഹേഡനാണ് ഭാര്യ.
ജാലിക ചാട്ടവാലൻതിരണ്ടി ഇംഗ്ലീഷ് വിലാസം https://ml.wikipedia.org/wiki/Himantura_uarnak
കടൽ വാസിയായ ഒരു മത്സ്യമാണ് ജാലിക ചാട്ടവാലൻതിരണ്ടി അഥവാ Honeycomb Singray (Reiculate Whipray).
( ശാസ്ത്രീയനാമം : Himantura uarnak ) .
ഡേവി ലാംപ് ഇംഗ്ലീഷ് വിലാസം https://ml.wikipedia.org/wiki/Davy_Lamp ഡേവി ലാംപ്
സർ ഹംഫ്രി ഡേവി രൂപകല്പന ചെയ്ത ഒരു സുരക്ഷാ വിളക്കാണ്‌ ഡേവി ലാംപ് .
കൽക്കരിഖനികളിൽ പ്രയോജനകരമായ രീതിയിൽ ഉപയോഗിക്കുന്ന ഒരു രക്ഷാദീപമാണിത്.
മെഴുകുതിരിയുടേയും എണ്ണ വിളക്കുകളുടേയും നഗ്നനാളത്തിന്റെ വെളിച്ചത്തിലാണ് മുൻ കാലങ്ങളിൽ കൽക്കരി ഖനനം നടത്തിയിരുന്നത്.
ഖനിയിലെ മീഥേൻ -വായു മിശ്രിതം ഈ വിളക്കിലെ തീയിൽ കത്തുന്നതുകൊണ്ടാണ് സ്ഫോടനങ്ങൾ ഉണ്ടാകുന്നതെന്ന് ഡേവി സമർഥിച്ചു.
തീ കത്താനാവശ്യമായ വായു കടക്കുന്നതും, ജ്വാലയും ചുറ്റുമുള്ള വാതകവുമായി സമ്പർക്കമുണ്ടാകാത്തതുമായ ഒരു വിളക്ക് ഡേവി രൂപകല്പന ചെയ്തു.
വായുവും മീഥേനും കലർന്ന ഉഗ്രസ്ഫോടനശേഷിയുള്ള ജ്വലനവായുവിന്റെ സാന്നിധ്യം കണ്ടുപിടിക്കാനും ശ്വസനത്തിന് ആവശ്യമായ അളവിൽ കുറഞ്ഞ ഓക്സിജനേയുള്ളൂ എങ്കിൽ അതറിയാനും ഇതുപകരിക്കുന്നു.
ഖനിത്തൊഴിലാളികൾക്കു കൊണ്ടുനടക്കാൻ തക്ക വലിപ്പമുള്ള ഈ വിളക്കിന്റെ തീനാളം കമ്പിവലകൊണ്ടു മൂടിയിരിക്കും.
അപായകരമായ ജ്വലനവായുവിന്റെ സാന്നിധ്യത്തിൽ ജ്വാല കൂടുതൽ നീണ്ടു കത്തുകയും ഓക്സിജന്റെ അളവ് കുറയുന്നതനുസരിച്ച് ജ്വാല മങ്ങി അണയുകയും ചെയ്യും.
ഈ സൂചനകൾക്കനുസൃതമായി ഖനിത്തൊഴിലാളികൾക്ക് വേണ്ട മുൻകരുതലുകളെടുത്ത് അപകടമൊഴിവാക്കാൻ കഴിയും.
ഖനിത്തൊഴിലാളികളുടെ രക്ഷാദീപം (miner's safety lamp) എന്നും സർ ഹംഫ്രി ഡേവി എന്ന ബ്രിട്ടിഷ് ശാസ്ത്രജ്ഞൻ രൂപകല്പന ചെയ്തതിനാൽ ഡേവി ലാംപ് എന്നും ഇത് അറിയപ്പെടുന്നു.
ഒരു തീ നാളത്തിനും, എളുപ്പം തീപിടിക്കുന്ന സ്ഫോടക വാതക മിശ്രിതത്തിനും മധ്യേ ലോഹനിർമിതമായ ഒരു കമ്പിവല (gauze) വച്ചാൽ കമ്പിവല തീ നാളത്തിൽ നിന്നും താപം ആഗിരണം ചെയ്ത് സംവഹിച്ചു മാറ്റുന്നതിനാൽ വാതകമിശ്രിതം പെട്ടെന്നു ജ്വലനാങ്കത്തിലെത്തി കത്തിപ്പിടിക്കുന്നില്ല എന്നതാണ് ഡേവി ലാംപിന്റെ തത്ത്വം.
1815-ൽ ഇംഗ്ലണ്ടിൽ വച്ച്, ഖനികളിലെ സ്ഫോടന സാഹചര്യത്തെക്കുറിച്ചു പഠിക്കാൻ നിയുക്തനായ ഹംഫ്രി ഡേവി ആറു മാസങ്ങൾക്കുള്ളിൽ ഇത്തരമൊരു രക്ഷാദീപം രൂപകല്പന ചെയ്തു.
ഇതിന്റെ ആദ്യരൂപം സിലിൻഡറാകാരത്തിലുള്ള ചെറിയ ഒരു എണ്ണവിളക്കായിട്ടായിരുന്നു.
തീനാളത്തിനു ചുറ്റിലും ഏകദേശം 3.8 സെ.
വ്യാസവും 15.2 സെ.
നീളവുമുള്ള സിലിൻഡർ ആകൃതിയിൽപ്പെട്ട കമ്പിവലയും, മൂടിയായി ഇരട്ടപ്പാളിയോടു കൂടിയ മറ്റൊരു പരന്ന കമ്പിവലയും ഇട്ടിരുന്നു.
ഇങ്ങനെ കമ്പിവലയാൽ ചുറ്റപ്പെട്ടിരിക്കുന്നതിനാൽ തീജ്വാല പുറത്തെ സ്ഫോടക വാതകമിശ്രിതത്തെ കത്തിക്കാനാവശ്യമായ താപനിലയിൽ എത്തിക്കാതെ അപായസൂചന നൽകുന്നതായി വെളിപ്പെട്ടു.
1816 മുതൽതന്നെ ഇത്തരം രക്ഷാദീപങ്ങൾ ഖനികളിൽ ഉപയോഗിച്ചു തുടങ്ങി.
പിന്നീട് ഡേവി തന്നെ ഇവയുടെ പരിഷ്കരിച്ച അനവധി മാതൃകകൾ പുറത്തിറക്കി.
പില്ക്കാലത്ത് നേരിയ മാറ്റങ്ങളോടെ വികസിപ്പിച്ചെടുത്ത ഈ രക്ഷാദീപങ്ങളുടെ ഉപയോഗം വഴി ഖനികളിലെ സ്ഫോടനമരണങ്ങളും ശ്വാസം മുട്ടിയുള്ള മരണങ്ങളും വലിയൊരളവുവരെ കുറയ്ക്കാൻ സാധിച്ചിട്ടുണ്ട്.
ആധുനിക കാലഘട്ടത്തിൽ ഉപയോഗിക്കുന്ന ഡേവി ലാമ്പ് Protector Garforth GR6S എന്ന സുരക്ഷാ വിളക്കാണ്‌.
അപായകരമായ ജ്വലനവായുവിന്റെ സാന്നിധ്യം മനസ്സിലാക്കൻ ഇംഗ്ലണ്ടിലെ ഖനികളിൽ ഈ സുരക്ഷാ വിളക്കുകളാണുപയോഗിക്കുന്നത്.
കുറച്ചുകൂടി മോടിപിടിപ്പിച്ച ഇത്തരം വിളക്കുകളാണ്‌ ഒളിമ്പിക്സിലും മറ്റും ദീപശിഖാ പ്രയാണത്തിനുപയോഗിക്കുന്നത്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ലാംപ് ഡേവി ലാംപ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡേവിഡ് ഗോലിയാത്ത്
അനൂപ്‌ മേനോന്റെ രചനയിൽ രാജീവ് നാഥ് സംവിധാനം ചെയ്ത 2013ൽ റിലീസ് ചെയ്ത മലയാള ചലച്ചിത്രമാണ് ഡേവിഡ് ഗോലിയാത്ത് .
ജയസൂര്യ , അനൂപ് മേനോൻ , സൗമ്യ സദാനന്ദൻ , അനുമോൾ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.
ഡേവിഡ് ( ജയസൂര്യ ) ഒരു അനാഥനാണ്.
തേയില തോട്ടത്തിലെ ഒരു ഒറ്റപ്പെട്ട പള്ളിയുടെ മുന്നിൽ ആരോ ഉപേക്ഷിച്ച അവനെ ഫാദർ ജെറാൾഡ് ( പി. ബാലചന്ദ്രൻ ) എടുത്തു വളർത്തുന്നു.
സ്നേഹനിധിയായ ഫാദറിന്റെ കാരുണ്യത്തിൽ ഡേവിഡ് സമർത്ഥനായി വളർന്നു വരുന്നു.
പക്ഷേ ഡേവിഡിന് ആൾക്കാരെ അഭിമുഖീകരിക്കേണ്ടി വരുമ്പോൾ പെട്ടെന്ന് ഭയചകിതനായി മൂക്കിൽ നിന്നും രക്തം വരുന്ന ഒരു പ്രശ്നമുണ്ട്.
ഈയൊരു പ്രശ്നം കൊണ്ട് ഡേവിഡിന് സ്‌കൂൾ പഠനം ഉപേക്ഷിക്കേണ്ടി വന്നു.
പക്ഷേ ഡേവിഡിന് യന്ത്രങ്ങൾ ഉണ്ടാക്കുന്നത് ഉൾപ്പെടെ അസാധാരണമായ ചില കഴിവുകൾ ഉണ്ടായിരുന്നു.
ഫാദറിന്റെ മരണത്തോടെ ഡേവിഡ് ഒറ്റപ്പെടുന്നു.
ഡേവിഡിന്റെ ഒരു കണ്ടുപിടുത്തം പ്ലാന്ററും ബിസിനസിൽ പരാജയപ്പെട്ട സണ്ണിയുടെ ( അനൂപ് മേനോൻ ) പക്കൽ എത്തിപ്പെടുന്നു.
സണ്ണി അതിന്റെ അവകാശം സ്വന്തം പേരിലാക്കി നേട്ടമുണ്ടാക്കാൻ ശ്രമിക്കുന്നു.
ഇത് ദുർബലനും ശക്തനും തമ്മിലുള്ള പോരാട്ടത്തിന് വഴി തുറക്കുന്നു.
അഭിനേതാക്കൾ ജയസൂര്യ - ഡേവിഡ് അനൂപ് മേനോൻ - സണ്ണി ഉലഹന്നാൻ പി. ബാലചന്ദ്രൻ - ഫാദർ ജെറാൾഡ് സൗമ്യ സദാനന്ദൻ - ഷാരോൺ അനുമോൾ - ദീപ ഇന്ദ്രൻസ് - കപ്യാർ ഔത ലെന - ജൈനമ്മ സുകുമാരി കുരിസമ്മ വിജേഷ് ഗോപി - ശരവണൻ അജി ജോൺ - ചാനൽ റിപ്പോർട്ടർ മാസ്റ്റർ ധനഞ്ജയ്‌ - ഡേവിഡിന്റെ കുട്ടിക്കാലം ബേബി മിൻസാര - ഷാരോണിന്റെ കുട്ടിക്കാലം ജോജു ജോർജ്ജ് അരുൺ - സണ്ണിയുടെ സുഹൃത്ത് മറ്റു വിവരങ്ങൾ
ശക്തനും ദുർബലനും തമ്മിലുള്ള പോരിന്റെ കഥ പറഞ്ഞ ബൈബിളിലെ ദാവീദിന്റെയും ഗോലിയാത്തിന്റെയും കഥയുടെ സമകാലിക പുനരവിഷ്കാരമാണ് ഈ ചിത്രം.
ഡേവിഡ് ഒക്റ്റർലോണി ഡേവിഡ് ഒക്റ്റർലോണി, ഇന്ത്യൻ വസ്ത്രങ്ങൾ ധരിച്ച് ഹുക്ക വലിക്കുന്നു - അജ്ഞാതനായ ഒരു ദില്ലി ചിത്രകാരൻ 1820-നോടുത്ത് വരച്ചത്.
ഡെൽഹിയിലെ ആദ്യത്തെ റെസിഡന്റായിരുന്ന ബ്രിട്ടീഷ് ഭരണകർത്താവും സൈനികനുമാണ് ഡേവിഡ് ഒക്റ്റർലോണി ( ഇംഗ്ലീഷ് : David Ochterlony ) (ജീവിതകാലം: 1758 ഫെബ്രുവരി 12 - 1825 ജൂലൈ 15).
ഇന്ത്യയിലെ ഔദ്യോഗികജീവിതകാലത്ത് തദ്ദേശീയജീവിതരീതികൾ പൂർണ്ണമായി ഉൾക്കൊണ്ട് ജീവിച്ചതിന്റെ പേരിൽ ഇദ്ദേഹം ശ്രദ്ധിക്കപ്പെടുന്നു.
1803-ലെ ഡെൽഹി യുദ്ധത്തിൽ മറാഠരെ തോൽപ്പിച്ച് ബ്രിട്ടീഷ് ഈസ്റ്റ് ഇന്ത്യ കമ്പനി ഡെൽഹിയുടെ നിയന്ത്രണമേറ്റതിനെത്തുടർന്നാണ് ഡേവിഡ് ഒക്റ്റർലോണി ഡെൽഹിയുടെ റെസിഡന്റായി നിയമിക്കപ്പെട്ടത്.
തുടർന്ന് 1806 വരെയും ഒരു ഇടവേളക്കുശേഷം 1818 മുതൽ 1820 വരെയും അദ്ദേഹം ഡെൽഹിയിലെ റെസിഡന്റായിരുന്നു.
ഇന്ത്യൻ ശൈലിയിലുള്ള ജീവിതം
ഡെൽഹിയിലെ രാജകീയജീവിതശൈലി ഒക്റ്റർലോണി ഏറെ ഇഷ്ടപ്പെടുകയും അപ്രകാരം ജീവിക്കുകയും ചെയ്തു.
ഇന്ത്യൻ ഹുക്ക, നർത്തകികൾ, വസ്ത്രങ്ങൾ എന്നിവയോട് അദ്ദേഹത്തിന് അതീവതാൽപര്യമായിരുന്നു.
ഒക്റ്റർലോണിക്ക് പതിമൂന്ന് ഇന്ത്യൻ ഭാര്യമാരുണ്ടായിരുന്നതായി പറയപ്പെടുന്നു.
ഈ ഭാര്യമാർക്കൊപ്പം ആനപ്പുറത്തേറി ചെങ്കോട്ടക്കുചുറ്റും സഞ്ചരിക്കാറുണ്ടായിരുന്നു എന്നതും പ്രചാരം സിദ്ധിച്ച കഥയാണ്.
അക്കാലത്തെ ഇന്ത്യയിലെ കമ്പനി ഓഫീസർമാർ കുറേ ഭാര്യമാരടങ്ങിയ അന്തഃപുരം കൊണ്ടുനടക്കുന്നതും പതിവായിരുന്നു.
ഒക്റ്റർലോണിയുടെ ഇന്ത്യൻ രീതിയിലേക്കുള്ള വൻമാറ്റത്തെക്കുറിച്ച് ബിഷപ്പ് ഹെബർ വിവരിച്ചിട്ടുമുണ്ട്.
എന്നാൽ ഒക്റ്റർലോണിക്ക് ഇത്രമാത്രം ഭാര്യമാരുണ്ടായിരുന്നു എന്നത് ഒരു കെട്ടുകഥയായിരിക്കാൻ സാദ്ധ്യതയുണ്ടെങ്കിലും ഒന്നിൽക്കൂടുതൽ ഭാര്യമാർ അദ്ദേഹത്തിനുണ്ടായിരുന്നു.
ഒക്റ്റർലോണിയുടെ വിൽപ്പത്രത്തിൽ തന്റെ ഇളയ കുട്ടികളുടെ മാതാവ് എന്ന പേരിൽ അദ്ദേഹം ഒരു ഇന്ത്യൻ ഭാര്യ അഥവാ ബീബിയെക്കുറിച്ച് മാത്രമേ പറയുന്നുള്ളൂ.
മഹരത്തൻ എന്നറിയപ്പെടുന്ന മുബാരക്കുൽനിസ്സ ബീഗം ആണിത്.
ഇവർ ബീഗം ഒക്റ്റർലോണി എന്നും അറിയപ്പെടുന്നു.
ഒക്റ്റർലോണിയുടെ രണ്ട് പെൺമക്കൾ ഈ ഭാര്യയിൽ നിന്നുള്ളതാണ്.
ഇവർ പൂണെയിൽ നിന്നുള്ള നർത്തകിയായ ബ്രാഹ്മണസ്ത്രീയായിരുന്നു.
ഇവർ പിന്നീട് ഇസ്ലാം മതം സ്വീകരിക്കുകയായിരുന്നു.
ഒക്റ്റർലോണിയെ അപേക്ഷിച്ച് വളരെ പ്രായക്കുറവായിരുന്നു ഇവർക്ക്.
തീരുമാനങ്ങളും മറ്റും എടുക്കുന്നതിൽ ഇവർക്ക് ഒക്റ്റർലോണിയുടെ മേൽ അധികാരമുണ്ടായിരുന്നു.
ഒക്റ്റർലോണിയുടെ പുത്രനായ റോഡ്രിക്ക് പെരിഗ്രൈൻ ഒക്റ്റെർലോണി മറ്റൊരു ഇന്ത്യൻ ഭാര്യയിൽ നിന്നുണ്ടായതാണ്.
ഡേവി ജോൺസ് ഇംഗ്ലീഷ് വിലാസം https://ml.wikipedia.org/wiki/Davy_Jones_(musician)
പ്രശസ്തനായ ഒരു ഇംഗ്ലീഷ് പോപ് ഗായകനും ഗാനരചയിതാവും അഭിനേതാവുമായിരുന്നു ഡേവി ജോൺസ് (Davy Jones) (30 ഡിസംബർ 1945 – 29 ഫെബ്രുവരി 2012).
1960-കളിൽ ഏറെ ശ്രദ്ധ നേടിയ ദ മങ്കീസ് എന്ന അമേരിക്കൻ പോപ് ഗായക സംഘത്തിലെ പ്രമുഖ അംഗമായിരുന്നു ഇദ്ദേഹം.
1945-ൽ ഇംഗ്ലണ്ടിലെ മാഞ്ചസ്റ്ററിൽ ജനനം.
പിതാവ്  ഒരു റെയിൽവേ ഫിറ്ററും മാതാവ് ഒരു വീട്ടമ്മയുമായിരുന്നു.
പതിനൊന്നാം വയസ്സിൽ കൊറോണേഷൻ സ്ട്രീറ്റ് ബ്രിട്ടീഷ് ടെലിവിഷൻ സോപ് ഓപ്പറയിലൂടെ ഡേവി ജോൺസ് അഭിനയരംഗത്തെത്തി.
ബി.ബി.സി.-യുടെ സെഡ്-കാർസ് പോലീസ് നാടകപരമ്പരയിലും വേഷമിട്ടു.
അഭിനയജീവിതം - വിടപറയലും തിരിച്ചു വരവും ജോൺസ് 1965-ൽ ഒരു പരസ്യചിത്രത്തിൽ
ജോൺസിന്റെ 14-ആം വയസ്സിൽ മാതാവ് മരണമടഞ്ഞതിനെ തുടർന്ന് അഭിനയ രംഗത്തു നിന്ന് വിട പറഞ്ഞ് ഒരു കുതിരപ്പന്തയക്കാരനാവാനുള്ള ശ്രമങ്ങൾ അദ്ദേഹം തുടങ്ങി.
എന്നാൽ അദ്ദേഹത്തിന്റെ മുൻകാല അഭിനയങ്ങളിൽ ആകൃഷ്ടരായ തീയറ്റർ പ്രവർത്തകർ ന്യൂ മാർക്കറ്റ് എന്ന സ്ഥലത്ത് കുതിരപ്പന്തയത്തിൽ പരിശീലനം നേടിക്കൊണ്ടിരുന്ന ജോൺസിനെ തേടിയെത്തി ലണ്ടനിലേക്ക് കൂട്ടിക്കൊണ്ടു വന്നു.
അവിടെ അദ്ദേഹം ചാൾസ് ഡിക്കൻസിന്റെ പ്രശസ്ത നോവലായ ഒലിവർ ട്വിസ്റ്റിനെ ആസ്പദമാക്കിയുള്ള ഒലിവർ!
എന്ന സംഗീത-നൃത്ത നാടകത്തിൽ 'ആർട്ഫുൾ ഡോജർ' എന്ന കഥാപാത്രമായി വേഷമിട്ടു.
നാടകട്രൂപ്പ് ന്യൂയോർക്കിലെ ബ്രോഡ്‌വേ എന്ന സ്ഥലത്തേക്ക് നീങ്ങിയപ്പോൾ ജോൺസ് അവിടെയും ഇതേ വേഷം അവതരിപ്പിക്കുകയും ടോണി അവാർഡിനായി നാമനിർദ്ദേശം ചെയ്യപ്പെടുകയും ചെയ്തു.
ഒലിവർ!
അവതരണത്തിനു വേണ്ടി 1964 ഫെബ്രുവരി 9 -ൽ ഇഡ് സള്ളിവാൻ ഷോ-യിൽ  പങ്കെടുത്തത് ജോൺസിന്റെ ജീവിതത്തിലെ നിർണ്ണായകമായ വഴിത്തിരിവായി മാറി.
ഷോയുടെ ഇതേ ദിനത്തിൽ തന്നെയാണ് ബീറ്റിൽസിന്റെ അമേരിക്കയിലെ ആദ്യപരിപാടിയും അരങ്ങേറിയത്.
സ്റ്റേജിന്റെ ഒരു വശത്തു നിന്ന്  പ്രദർശനം വീക്ഷിക്കുവാൻ അവസരം ലഭിച്ച ജോൺസിന്  ജനങ്ങളെ, പ്രത്യേകിച്ച് യുവതികളെ ഉന്മാദത്തിലേക്ക് തള്ളി വിടുന്ന ബീറ്റിൽസിന്റെ പ്രകടനം ആശ്ചര്യകരമായി തോന്നി.
ഇതു പോലെയൊരു അവസരം അദ്ദേഹവും സ്വപ്നം കണ്ടു.